21 Jump Street (cinta)

***21 Jump Street*** (títol orichinal, estrenada en Aragón con o títol en castellano d***'Infiltrados en clase***, en aragonés ***Infiltraus en clase***) ye una cinta de cine estasunidende de cine de comedia policiaca d'acción estrenada l'anyo 2012, dirichida por Phil Lord y Christopher Miller seguntes un guión adaptau por Michael Bacall (basau en una historia de Michael Bacall y Jonah Hill basada a la vegada en *[[21 Jump Street (serie de televisión)|21 Jump Street]]*, una serie de televisión de Patrick Hasburgh y Stephen J. Cannell), con una banda sonora orichinal de Mark Mothersbaugh, una dirección de fotografía de Neal H. Moritz y Stephen J. Cannell, una producción cinematografica de Neal H. Moritz y Stephen J. Cannell ta las productoras Columbia Pictures, Metro-Goldwyn-Mayer Pictures, Relativity Media, Original Film, y SJC Studios. Conta con un elenco d'actors d'o cual en fan parte, entre d'atros, Jonah Hill, Channing Tatum, Brie Larson, Dave Franco, Rob Riggle, DeRay Davis, Ice Cube, Dax Flame, Chris Parnell, Ellie Kemper, Jake Johnson, Nick Offerman, Holly Robinson Peete, Johnny Pemberton, Stanley Wong, Justin Hires, Brett Lapeyrouse, Lindsey Broad, Caroline Aaron, Joe Chrest, Geraldine Singer, Dakota Johnson, Rye Rye, Valerie Tian, Jaren Mitchell, Johnny Simmons, Spencer Boldman, y Luis Da Silva.

En l'anyo 2005 Morton Schmidt ye un estudiant saputo pero impopular, y su companyero Greg Jenko un atleta popular pwero con malas notas. No son amigos, pero toz dos se troban fuera d'a fiesta de graduación d'o curso: Morton porque la mesacha que li cuaca li ha dau carbaza y Jenko castigau por as suyas baixas notas. Tonan a trobar-se en 2012 como alumnos d'o mesmo curso de l'Academia de Policía y deciden colaborar aduyando cadaguno a l'atro a millorar en os aspectos en que cadaguno d'éls falla. En aprobar o curso, los fan companyeros de patrulla en as carreras y dimpués deciden ninviar-los como inflltraus en un instituto ta descubrir-ie a los responsables d'o trafico de drogas, en haber-ie muerto un estudiant por o consumo d'una droga de disenyo. Lis dan personalidaz conformes a los suyos rendimientos academicos anteriors y los matriculan en los cursos adecuaus pero por error éls intercambian os suyos personaches y se veyen abocaus a papels contrarios a las suyas habilidaz. Schmidt  conoix a Molly, una polida estudiant, y a lo suyo traviés descubre que Eric ye lo vendedor d'as drogas, pero li cal saber qui las li proporciona. Eric se fa amigo de Schmidt, y iste s'intresa cada vegada mas por Molly, a la vegada que Jenko cada vegada se fa mas amigo d'o suyo grupo d'estudiants de Quimica. Como disvraz, viven en casa d'os pais de Schmidt, a on i organizan una fiesta que los fa bien populars entre toz os alumnos, incluyiu Eric.  A traviés d'os amigos de Jenko consiguen manipular o telefono d'Eric ta acceder a las suyas conversacions, y gracias a ixo conoixer que fará una reunión con o suyo proveedor. Pero casualment tamién Jenko ha escuitau conversacions privadas de Schmidt a on lo critica, y la relación entre tos doz s'enverina, dica lo punto que se barallan y los expulsan de l'instituto y en consecuencia d'o programa policial baixo lo cual actúan. Pero Eric, con a coda preta por a reunión con o proveedor, contracta a Schmidt y Jenko como guardaspaldas ta la reunión, que resulta estar con un grupo de motoristas con los que ya heban teniu problemas y que actúan a las órdens d'o profesor d'Educación Fisica de l'instituto.

A cinta s'ambienta en bel puesto indeterminau d'Estaus Unius en os anyos 2005 y 2012, y las suyas escenas se filmoron en Jefferson, Kenner, Metairie y Nueva Orleans (Loisiana).

## Elenco

## Se veiga tamién
* Cine en 2012.
* Cintas de 2012.

## Referencias

## Vinclos externos

*  ''21 Jump Street'' en Internet Movie Database.